4 istri (eppa bene)
Engka sewa wettu engka padangkang sogi mappunai 4 bene.bene paling napojie iyanaritu bene paccapureng bene paling malolo namakajja tappana ibandingka benena laingnge.
Tapi iye aronewe napoji to bene ketelluna nasaba makessing to tappana pada bene paccapureng,iyeko laoi jokka de’ nallupai bawai bene ketelluna sibawa napasissengi okko tau egae.Tapi taling maselengti iyeko sewawettu iye bene ketelluna engka arone laingnge napoji.Makkotoparo pappojinna okko bene keduana nasaba iye bene keduana sibawangngi kongka masalah.
Mappada bene pabbunge’e ,tali napattujui okko laleng malemmpue,iye bene pabbunge’e matoroi doina sibawa dangkanna.
Tapi iye padangkangnge denapoji ladde’i bene pabbungenna mappada tellu benena laingnge tapi bene pabbungenna maka loppo pappojinna okko alena.Engka seddi esso iye padangkang sogie nakennai lasa nappa mette laleng atinna”engka 4 beneku tapi komateka denagaga sibawakka”
BENE KEEPPA : DENAMELO
Nseddingngui alena meloni mate naolli manengngi benena nappa makkutana okko bene keppana.”ikona beneku paling upoji,walleangko baju makanja sibawa ulaweng .makkokoe melona mate melokoga sibawakka ?” mammekko mi benena nappa mette teaka! Balinna bene keppana nappa madde bawang.Mappada sedding iyeko engka piso cecca – cecca I atinna mangkalingai pappibalinna adanna bene keeppana.
BENE KETELLU : BOTTISI PAIMENG
Massinyawana iye tau sogie nappa makkutana okko bene ketelluna”makato loppo pappjiku okko idi nri,makkokoe melona mate dega tamello lao sibawa iya ?” nabali benena “makaje kanja atuongenge okko linoe iyeko mateko bottisa paimeng.”mappada iyeko nakennai buttu loppo tangesso mangkalingai pappebali adanna benena.masemme nasedding alena mangkalingai pappebalinna benena.
BENE KEDUAE : LETTU KIBBURU
Nappa nolli I bene keduana”okkoma idi laoka maccarita kongka masalaku nappa tali tatolongka kongka masalaku.iye makkokoe parellu laddekka tatolong iyeko mateka melogi lao sibawa iya ?” Nappa metti benena taddampengika diwulle tolongki wattara mokkitu lettu kibburue.
BENE PABBUNGE : SETIA OKKO LAKKAINNA
Iye padangkangnge puppuni ssemanga na,nappa mettemani bene pabbungenna makkada “ iyapa sibawakki konrikonriki melolao,de usalaiki.”Nappa gilinni mitai bene pabbungenna makadoko,nasesse alena iye padangkangnge nappa mette laleng atinna”seandaina urawa madecengngi riwettuku magala,de utitaiki madoko,beneku”
IYERO AKKTUONGENGE ENGKA 4 BENE
Bene nomoro eppa iyanaritu WATAKKALE
Siaga ettana sibawa siaga eganna doi icappuri supaya iyewatakkale makessingi nita taue iyaregamagarettai iyako kallolo ko anadara macanti’i.Sininnna iyero tappa magaretta’e engka sew wetto matu namancaji matoa nappa degage garetta iyako tullaona mangolo okko RipuangngataAllah.
Bene nomoro tellu iyanaritu ASOGIRENGTA IYAREGA KEDUDUKATTA OKKO TAUE
Iyeko tumatena denagaga isesa, isalai maneng iyero warammparangnge sibawa iyeero pangka’e,siagi siagi eganna warangparang degaga mancio sibawa idi lao mate tapi lette manengmi okko taue.
Bene nomoro dua iyanaritu KELUARGATA
Namo maga sipojitta sibaawa keluargata,denamungking nasibawakki lao aherat,,paling mabelani nantaraki lao kibburu’e.
Bene nomoro siddi iyanaritu Amalatta
Amalanami bawang taue mancirolai konri konri lao termasuk lao ahera,amalanamitu taue tolongngi matu okko ahera,
Jadi takkalai tu tuo opa pakessengi amalatta sibawa aja nengka tamasiri mampigau amala,tatolongi padatta rupa tau,namomaga biccuna pabbereta okko taue iyeko napparellua laddei makato loppo angkenna okko laena.Jaji pada ipakessingi manengni amalatta takkalai engka opa umuru yappunai..
bem_Latn bug_Latn bug_Latn bug_Latn bug_Latn bem_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn